पशु सेवा विभागअन्तर्गतको पशु स्वास्थ्य निर्देशनालयका अनुसार बर्डफ्लु नियन्त्रणका क्रममा १७ लाख ६४ हजार ५ सय २६ कुखुरा, २६ लाख ५१ हजार ६ सय ४५ अन्डा, १ हजार ४ सय ७ किलो मासु तथा १ लाख ३४ हजार ४ सय ८७ किलो दाना नष्ट गरिएको छ । महामारीकै रूप लिन थालेपछि बर्डफ्लु नियन्त्रणलाई अभियानकै रूपमा सञ्चालन गरेर नियन्त्रण सफल भएको दाबी निर्देशनालयका कार्यक्रम निर्देशक विजयकान्त झाले गरे । सरकारी मापदण्डअनुसार कुखुरा, अन्डा, दाना र चल्लामा मात्र क्षर्तिपूर्ति उपलब्ध गराइने उनले बताए ।
